sukhrobnurali/uzbek-legal-corpus huggingface dataset:
Mahkumlarni jazoni ijro etish muassasasiga joʻnatish hamda ularni bir muassasadan boshqasiga koʻchirish tartibi toʻgʻrisidagi nizomga oʻzgartirishlar kiritish haqida
(order, 2020-11-02)

Oʻzbekiston Respublikasining 2019-yil 28-avgustdagi OʻRQ-558-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq, buyuraman: 1. Oʻzbekiston Respublikasi ichki ishlar vazirining 2014-yil 27-iyuldagi 103-son buyrugʻi (roʻyhat raqami 2608, 2014-yil 8-avgust) (Oʻzbekiston Respublikasi qonun hujjatlari toʻplami, 2014-y., 33-son, 424-modda) bilan tasdiqlangan Mahkumlarni jazoni ijro etish muassasasiga joʻnatish hamda ularni bir muassasadan boshqasiga koʻchirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 9-band “b” kichik bandining oltinchi xatboshisi quyidagi tahrirda bayon etilsin: “muassasada jazo muddatini oʻtayotganlar orasida uyushgan guruh tashkil etish yoki yetakchilik qilishga moyilligi mavjud boʻlgan mahkumlarning muassasada oʻrnatilgan tezkor vaziyat barqarorligiga salbiy taʼsirini oldini olish maqsadida;”. 2. 12-band quyidagi tahrirda bayon etilsin: “12. Mahkumlarni davolash huquqi asosidagi koloniyalarga va mahkumlar uchun ixtisoslashgan kasalxonalarga oʻtkazish soqchi, zarurat boʻlganda, tibbiy xodimlar kuzatuvida amalga oshiriladi. Mahkum kasal boʻlib qolgan taqdirda, uni koloniyadan yoki turmadan davolash huquqi asosidagi koloniyaga yoki mahkumlar uchun ixtisoslashgan kasalxonaga oʻtkazishga tibbiy xulosa asosida yoʻl qoʻyiladi.”. 3. 14-bandning birinchi xatboshisidagi “Ixtisoslashgan davolash muassasasida” degan soʻzlar “Davolash huquqi asosidagi koloniyada yoki mahkumlar uchun ixtisoslashgan kasalxonada” degan soʻzlar bilan almashtirilsin. 4. 16-banddagi “ixtisoslashgan davolash muassasasiga” degan soʻzlar “davolash huquqi asosidagi koloniyalarga va mahkumlar uchun ixtisoslashgan kasalxonalarga” degan soʻzlar bilan almashtirilsin.
“Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlarini tasdiqlash toʻgʻrisida”gi buyruqqa oʻzgartirish kiritish toʻgʻrisida
(order, 2020-11-02)

Oʻzbekiston Respublikasi Prezidentining 2019-yil 30-dekabrdagi PQ-4555-son “Oʻzbekiston Respublikasining “2020-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida”gi qarorining 7-bandi ijrosini bajarish maqsadida buyuraman: 1. Oʻzbekiston Respublikasi innovatsion rivojlanish vazirining 2018-yil 10-dekabrdagi 442-son buyrugʻi (roʻyxat raqami 3104, 2018-yil 21-dekabr) (Oʻzbekiston Respublikasi Qonuni hujjatlari toʻplami, 2018-y., 51-son, 985-modda) bilan tasdiqlangan Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlari mazkur buyruqning ilovasiga muvofiq tahrirda bayon etilsin. 2. Mazkur buyruq rasmiy eʼlon qilingan kundan eʼtiboran kuchga kiradi. T/r Lavozimlar nomi Mexnatga xaq toʻlashning eng kam miqdori barobarida 1. Bosh muhandis 6,35 2. Bosh konstruktor, bosh texnolog 5,63 3. Etakchi muxandis, yetakchi konstruktor, yetakchi texnolog tegishli faoliyat sohasida kamida 5 yildan koʻp boʻlgan ish staji mavjud boʻlganda 4,80 tegishli faoliyat sohasida kamida 2 yildan 5 yilgacha ish staji mavjud boʻlganda 4,52 4. Oliy maʼlumotli mutaxassislar (muhandislar, konstruktorlar, texnologlar): tegishli faoliyat sohasida kamida 5 yildan koʻp boʻlgan ish staji mavjud boʻlganda 3,29 tegishli faoliyat sohasida kamida 2 yildan 5 yilgacha ish staji mavjud boʻlganda 3,09 tegishli faoliyat sohasida 2 yilgacha ish staji mavjud boʻlganda 2,83 5. Oʻrta maʼlumotli mutaxassislar (muhandislar, konstruktorlar, texnologlar) tegishli faoliyat sohasida kamida 5 yildan koʻp boʻlgan ish staji mavjud boʻlganda 2,77 tegishli faoliyat sohasida kamida 2 yildan 5 yilgacha ish staji mavjud boʻlganda 2,60 tegishli faoliyat sohasida 2 yildan kam ish staji mavjud boʻlganda 2,40
“Navoiy viloyatida quvvati 100 MVt boʻlgan fotoelektrik stansiyani qurish” investitsiya loyihasini amalga oshirishga doir qoʻshimcha chora-tadbirlar toʻgʻrisida
(resolution, 2020-10-30)

Oʻzbekiston Respublikasi Prezidentining “Navoiy viloyatida quvvati 100 MVt boʻlgan fotoelektrik stansiyani qurish” investitsiya loyihasini amalga oshirish chora-tadbirlari toʻgʻrisida” 2020-yil 14-apreldagi PQ-4677-son qaroriga muvofiq hamda Navoiy viloyatida quvvati 100 MVt boʻlgan fotoelektrik stansiyasini koʻrishni oʻz vaqtida boshlashni taʼminlash maqsadida Vazirlar Maxkamasi qaror qiladi: 1. Investitsiya loyihasini amalga oshirish doirasida quyidagilar: Oʻzbekiston Respublikasi Hukumati nomidan Oʻzbekiston Respublikasi Investitsiyalar va tashqi savdo vazirligi hamda investor oʻrtasida 2019-yil 8-noyabrda Navoiy viloyatida quvvati 100 MVt boʻlgan fotoelektrik stansiyasini qurish investitsiya loyihasini (keyingi oʻrinlarda — investitsiya loyihasi) amalga oshirish boʻyicha investitsiya bitimi tuzilganligi va unga koʻra investor oʻz huquq va majburiyatlaridan loyiha kompaniyasi foydasiga voz kechganligi; “Nur Navoi Solar” masʼuliyati cheklangan jamiyatiga (keyingi oʻrinlarda — loyiha kompaniyasi) investor maqomi, huquqlari va majburiyatlari tatbiq etilganligi maʼlumot uchun qabul qilinsin. 2. Oʻzbekiston Respublikasi moliya vaziriga Oʻzbekiston Respublikasi Hukumati nomidan: “Oʻzbekiston milliy elektr tarmoqlari” AJning loyiha kompaniyasi oldidagi toʻlov majburiyatlari akkreditiv orqali bajarilgan taqdirda, “Oʻzbekiston milliy elektr tarmoqlari” AJ va “Natixis” banki bilan Jaxon banki tomonidan tayyorlangan va Oʻzbekiston Respublikasi Hukumatiga maqbul shakldagi “Natixis” banki xarajatlarini qoplash toʻgʻrisidagi bitimni imzolash; “Oʻzbekiston milliy elektr tarmoqlari” AJning “Natixis” banki oldidagi toʻlov majburiyatlari Jaxon banki kafolati orqali bajarilgan taqdirda, Jaxon banki bilan Oʻzbekiston Respublikasi Hukumatiga maqbul shakldagi Jaxon banki xarajatlarini qoplash toʻgʻrisidagi bitimni imzolash vakolati berilsin. 3. Loyiha kompaniyasi investitsiya loyihasini amalga oshirish doirasida qishloq xoʻjaligiga moʻljallangan yerlardan foydalanganlik uchun qishloq xoʻjaligi ishlab chiqarishi nobudgarchiligi oʻrnini qoplashdan (kompensatsiya toʻlovlaridan) istisno tariqasida ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin.
Koronavirus pandemiyasi davrida tashqi iqtisodiy faoliyat, turizm va qurilish sohalarini qoʻllab-quvvatlashga doir qoʻshimcha chora-tadbirlar toʻgʻrisida
(resolution, 2021-08-19)

Koronavirus pandemiyasining salbiy taʼsiri oqibatida zarar koʻrgan va koʻrayotgan tashqi iqtisodiy faoliyat va turizm sohalarida faoliyat yurituvchi tadbirkorlik subyektlarini hamda zamonaviy uy-joy qurilishi bilan band boʻlgan qurilish-pudrat tashkilotlarini qoʻllab-quvvatlash, shuningdek, tadbirkorlik subyektlarining avtotransport vositalari parkini yanada yangilash va modernizatsiya qilish uchun shart-sharoitlar yaratish maqsadida Vazirlar Mahkamasi qaror qiladi: 1. 2022-yil 31-dekabrga qadar quyidagilarga utilizatsiya yigʻimining nol stavkasi qoʻllanilsin: yuk tashish uchun moʻljallangan yangi transport vositalari (TIF TN kodi 8704 23) hamda maxsus moʻljallangan yangi transport vositalari (TIF TN kodi 8705 10, 8705 40, 8705 90); haydovchi bilan birga oʻn va undan ortiq yoʻlovchilarni tashish uchun moʻljallangan, “Yevro-5” va undan yuqori ekologik toifa talablariga mos keladigan transport vositalari (TIF TN kodi 8702, ishlab chiqarilganiga 4 yildan oshganlari bundan mustasno). 2. Vazirlar Mahkamasining “Gʻildirakli transport vositalari, oʻziyurar mashinalar va ularning tirkamalari uchun utilizatsiya yigʻimini joriy etish toʻgʻrisida” 2020-yil 2-iyundagi 347-son qaroriga ilovaga muvofiq oʻzgartirishlar va qoʻshimcha kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. 1. 2-bandning “b” kichik bandida: a) quyidagi mazmundagi toʻrtinchi xatboshi bilan toʻldirilsin: “davlatlararo, hukumatlararo, xalqaro tashkilotlar yoʻnalishlari boʻyicha xayriya yordami maqsadlarida, shu jumladan texnik koʻmak (grant) mablagʻlari hisobiga olib kiriladigan transport vositalariga;”; b) toʻrtinchi xatboshi tegishli ravishda beshinchi xatboshi deb hisoblansin. 2. Ilovaning VI qismi quyidagi tahrirda bayon etilsin: “ VI. Tirkamalar va yarim tirkamalar Tirkamalar va yarim tirkamalar; boshqa oʻziyurar boʻlmagan transport vositalari 8716 (8716 80, 8716 90 dan tashqari) 60 660 ”.
“Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining FHDY boʻlimlari faoliyatini moliyalashtirish uchun maxsus tashkil qilinadigan shaxsiy gʻazna hisobvaragʻiga yoʻnaltirilgan mablagʻlardan foydalanish tartibi toʻgʻrisida nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2020-10-29)

Oʻzbekiston Respublikasi Prezidentining 2020-yil 18-fevraldagi PF-5938-son “Jamiyatda ijtimoiy-maʼnaviy muhitni sogʻlomlashtirish, mahalla institutini yanada qoʻllab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari toʻgʻrisida”gi Farmoni hamda Vazirlar Mahkamasining 2020-yil 26-avgustdagi 514-son “Fuqarolik holati dalolatnomalarini yozish organlari faoliyatini Oʻzbekiston Respublikasi Adliya vazirligi huzuridagi Davlat xizmatlari agentligi tizimida samarali tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasi Adliya vazirligi va Moliya vazirligi qaror qiladi: 1. Oʻzbekiston Respublikasi Adliya vazirligi va Moliya vazirligining 2018-yil 1-avgustdagi 256-um va 119-son “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining FHDY boʻlimlari faoliyatini moliyalashtirish uchun maxsus tashkil qilinadigan shaxsiy gʻazna hisobvaragʻiga yoʻnaltirilgan mablagʻlardan foydalanish tartibi toʻgʻrisidagi nizomni tasdiqlash haqida”gi qarori (roʻyxat raqami 3066, 2018-yil 5-sentabr) (Qonun hujjatlari maʼlumotlari milliy bazasi, 05.09.2018-y., 10/18/3066/1836-son) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Notarial tasdiqlangan hujjatlarga tenglashtiriladigan vasiyatnomalar, ishonchnomalar va arizalarni tasdiqlash tartibi toʻgʻrisidagi yoʻriqnomaga oʻzgartirishlar kiritish toʻgʻrisida
(order, 2020-10-29)

Oʻzbekiston Respublikasining “Notariat toʻgʻrisida”gi Qonuni va Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2011-yil 25-maydagi 111-mh-son buyrugʻi (roʻyxat raqami 2231, 2011-yil 25-may) (Oʻzbekiston Respublikasi qonun hujjatlari toʻplami, 2011-y., 20-21-son, 218-modda) bilan tasdiqlangan Notarial tasdiqlangan hujjatlarga tenglashtiriladigan vasiyatnomalar, ishonchnomalar va arizalarni tasdiqlash tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 1. 2-bandning toʻqqizinchi xatboshisidagi “davlat notarial idoralariga” degan soʻzlar “notarial idoralarga” degan soʻzlar bilan almashtirilsin. 2. 7-bandning yettinchi xatboshisidagi “ruhiy kasalligi” degan soʻzlar “ruhiy holatining buzilganligi” degan soʻzlar bilan almashtirilsin. 3. 15-bandning “v” kichik bandidagi hamda 22-bandning birinchi va ikkinchi xatboshilaridagi “davlat notarial idorasiga” degan soʻzlar “notarial idoraga” degan soʻzlar bilan almashtirilsin. 4. 1-ilovadagi jadvalning yettinchi ustunidagi “davlat notarial idorasiga” degan soʻzlar “notarial idoraga” degan soʻzlar bilan almashtirilsin. 5. 2 va 3-ilovalarning matnidagi “davlat notarial idorasining” va “davlat notarial idorasiga” degan soʻzlar tegishli ravishda “notarial idoraning” va “notarial idoraga” degan soʻzlar bilan almashtirilsin. 6. 9-ilova matnidagi “davlat notarial idorasining” degan soʻzlar “notarial idoraning” degan soʻzlar bilan almashtirilsin.
Oʻzbekiston Respublikasi Favqulodda vaziyatlar vazirligi hayʼati aʼzolari tarkibini tasdiqlash toʻgʻrisida
(resolution, 2020-10-28)

Oʻzbekiston Respublikasi Prezidentining “Favqulodda vaziyatlar tuzilmalarining faoliyatini yanada takomillashtirish boʻyicha tashkiliy chora-tadbirlar toʻgʻrisida” 2019-yil 10-apreldagi PQ-4276-son qarori hamda Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Maqkamasi qaror qiladi: 1. Oʻzbekiston Respublikasi Favqulodda vaziyatlar vazirligi hayʼati aʼzolarining soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Favqulodda vaziyatlar vazirligi hayʼati aʼzolari quyidagi tarkibda tasdiqlansin: 3. Vazirlar Maxdamasining “Oʻzbekiston Respublikasi Favqulodda vaziyatlar vazirligi hayʼati aʼzolari tarkibini tasdikdash toʻgʻrisida” 2018-yil 6-yanvardagi 12-son karori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi favqulodda vaziyatlar vaziri vazifasini bajaruvchi T.A. Xudaybergenov zimmasiga yuklansin.
Oʻzbekiston Respublikasi Davlat bojxona qoʻmitasi hayʼati aʼzolari tarkibini tasdiqlash toʻgʻrisida
(resolution, 2022-05-17)

Vazirlar Mahkamasining “Oʻzbekisgon Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qarori hamda “Oʻzbekiston Respublikasi Davlat bojxona qoʻmitasi faoliyatini tashkil etish masalalari toʻgrisida” 1997-yil 30-iyuldagi 374-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasi hayʼati aʼzolarining soni 9 (toʻqqiz) kishidan iborat boʻlishi belgilab qoʻyilsin. 2. Oʻzbekiston Respublikasi Davlat bojxona qoʻmitasi hayʼati aʼzolari tarkibi tasdiqlansin: 1. Azimov Murotjon Berdialiyevich — rais 2. Asamov Anvar Damirovich — raisning birinchi oʻrinbosari 3. Saliyev Mutalibdjon Obidjonovich — raisning oʻrinbosari 4. Rahimov Baxtiyor Abdugʻani oʻgʻli — raisning oʻrinbosari 5. Shukurov Gafurjon Xamdullayevich — raisning oʻrinbosari 6. Muxtorov Ilxom Muxtorovich — Kadrlar boshqarmasi boshligʻi 7. Kabulov Rustam Kaxramanovich — Bojxona nazoratini tashkil etish boshqarmasi boshligʻi 8. Jalilov Sanjar Akbarovich — Tashkiliy-nazorat va tahlil boshqarmasi boshligʻi vazifasini bajaruvchi 9. Sharipov Baxodir Kamilovich — Korrupsiyaga qarshi kurashish va oʻz xavfsizlik boshqarmasi boshligʻi 3. Vazirlar Mahkamasining “Oʻzbekiston Respublikasi Davlat bojxona koʻmitasi hayʼagi aʼzolari tarkibini tasdiqlash toʻgʻrisida” 2017-yil 10-iyuldagi 481-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklatilsin.
Vazirlar Mahkamasining “Harbiy-maʼmuriy sektorlarni rivojlantirish jamgʻarmasi mablagʻlarini shakllantirish va ulardan foydalanish tartibini takomillashtirish toʻgʻrisida” 2019-yil 10-avgustdagi 659-son qaroriga oʻzgartirish va qoʻshimchalar kiritish haqida
(resolution, 2020-10-27)

Harbiy-maʼmuriy sektorlarni rivojlantirish jamgʻarmasi mablagʻlaridan samarali foydalanish mexanizmini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Harbiy-maʼmuriy sektorlarni rivojlantirish jamgʻarmasi mablagʻlarini shakllantirish va ulardan foydalanish tartibini takomillashtirish toʻgʻrisida” 2019-yil 10-avgustdagi 659-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi mudofaa vaziri B.N. Kurbanov zimmasiga yuklansin. 1. 2-bandda: “a” kichik bandga “I — III choraklar yakunlari” soʻzlaridan keyin “, shuningdek, moliya yili yakunlariga koʻra hosil boʻlgan boʻsh qoldiqlar” soʻzlari qoʻshilsin; “b” kichik bandga “mablagʻlar qoldiq holati” soʻzlaridan keyin “, shuningdek, daromadning oshirib bajarilgan prognoz koʻrsatkichlari va moliya yili yakunlari boʻyicha hosil boʻlgan boʻsh qoldiqlar yigʻindisi” soʻzlari qoʻshilsin; 2. ilovada: 3-bandda: ikkinchi xatboshi quyidagi tahrirda bayon qilinsin: “Oʻzbekiston Respublikasi Qurolli Kuchlarining harbiy qismlari, boʻlinmalari va muassasalarida rejalar (“yoʻl xaritalari”) tadbirlarini va boshqa muhim loyihalarni moliyalashtirish”; yettinchi xatboshi quyidagi tahrirda bayon qilinsin: “seminarlar, davra suhbatlari, konferensiyalar, amaliy mashgʻulotlar, sport musobaqalari, estafetalar, turnirlar, treninglar, yoshlarni tarbiyalash boʻyicha tadbirlar (shu jumladan, amaliy va texnik turlar boʻyicha toʻgaraklar tashkil etish, qonun hujjatlarida belgilangan hollarda qoʻshimcha oziq-ovqat hamda kiyim-kechak va oyoq kiyim bilan taʼminlashni tashkil etish) shuningdek, madaniy-ommaviy va boshqa tantanali tadbirlarni tashkil etish va oʻtkazish”; 7-bandning birinchi xatboshisidagi “yakunlari” soʻzi “, shuningdek, moliya yili yakunlariga koʻra hosil boʻlgan boʻsh qoldiqlar” soʻzlari bilan almashtirilsin.
“Oʻzbekiston havo yoʻllari” milliy aviakompaniyasining avia yoʻlovchilari hisobidagi chet el fuqarolariga tranzit vizalarini rasmiylashtirish boʻyicha yoʻriqnomani tasdiqlash toʻgʻrisida”gi buyruqni oʻz kuchini yoʻqotgan deb topish haqida
(order, 2020-10-26)

Oʻzbekiston Respublikasi Vazirlar Maxkamasining 1996-yil 21-noyabrdagi 408-son “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu yerda boʻlishlari va tranzit oʻtishlari tartibi toʻgʻrisida”gi qarorining 5-ilovasiga muvofiq buyuraman: 1. Oʻzbekiston Respublikasi tashqi ishlar vazirining 2001-yil 11-iyuldagi “Oʻzbekiston havo yoʻllari” milliy aviakompaniyasining avia yoʻlovchilari hisobidagi chet el fuqarolariga tranzit vizalarini rasmiylashtirish boʻyicha yoʻriqnomani tasdiqlash toʻgʻrisida”gi buyrugʻi (roʻyxat raqami 1056, 2001-yil 28-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 14-son) oʻz kuchini yoʻqotgan deb topilsin. 2. Mazkur buyruq “Uzbekistan Airways” AJ bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Sport-taʼlim muassasalarining trener-oʻqituvchilari va yoʻriqchi-uslubchilariga malaka toifalarini berish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(order, 2020-10-23)

Oʻzbekiston Respublikasi Vazirlar Mahkamasining 2020-yil 3-martdagi 118-son “Sport-taʼlim muassasalarining trener-oʻqituvchilari va yoʻriqchi-uslubchilariga malaka toifalarini berish boʻyicha davlat xizmatlari koʻrsatishning maʼmuriy reglamentini tasdiqlash toʻgʻrisida”gi qaroriga muvofiq buyuraman: 1. Oʻzbekiston Respublikasi Jismoniy tarbiya va sport davlat qoʻmitasining 2017-yil 13-noyabrdagi 17-mh-son “Sport-taʼlim muassasalarining trener-oʻqituvchilari va yoʻriqchi-uslubchilariga malaka toifalarini berish tartibi toʻgʻrisidagi nizomni tasdiqlash haqida”gi qarori (roʻyxat raqami 2953, 2017-yil 6-dekabr) (Oʻzbekiston Respublikasi qonun hujjatlari toʻplami, 2017-yil 11-dekabr, 49-son, 1204-modda) oʻz kuchini yoʻqotgan deb hisoblansin. 2. Mazkur buyruq Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi, Oʻzbekiston Respublikasi Bandlik va mehnat munosabatlari vazirligi hamda Moliya vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi fuqaroligini yoʻqotishni rasmiylashtirish masalalariga oid hujjatlarni tayyorlash tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2021-12-03)

Oʻzbekiston Respublikasi Prezidentining 2018-yil 31-oktabrdagi PF-5566-son “Jinoiy-huquqiy statistika tizimini tubdan takomillashtirish va jinoyatlarni tizimli tahlil qilish samaradorligini oshirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Ichki ishlar vazirligi va Tashqi ishlar vazirligi qaror qiladi: 1. Oʻzbekiston Respublikasi Ichki ishlar vazirligi va Tashqi ishlar vazirligining 2017-yil 7-iyuldagi 28, 21-son qarori (roʻyxat raqami 2909, 2017-yil 1-avgust) (Oʻzbekiston Respublikasi qonun hujjatlari toʻplami, 2017-y., 31-son, 785-modda) bilan tasdiqlangan Oʻzbekiston Respublikasi fuqaroligini yoʻqotishni rasmiylashtirish masalalariga oid hujjatlarni tayyorlash tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-band quyidagi tahrirda bayon etilsin: “11. IIV hududiy boshqarmalarining MvaFRBvaB kelib tushgan hujjatlarni oʻn ish kuni ichida IIV hududiy boshqarmalari manzil-maʼlumot byurolari (bundan buyon matnda MMB deb yuritiladi) hamda Tezkor-maʼlumotlar boshqarma (boʻlim)larining maʼlumotlar bazalari orqali tekshiradi va ularni IIV MvaFRBBga yuboradi.”. 2. 26-banddan “xususiy” degan soʻz chiqarib tashlansin. 3. 34-band quyidagi tahrirda bayon etilsin: “34. IIV MvaFRBB kelib tushgan roʻyxatlarni tekshiradi va ayni vaqtda ularni IIV Tezkor-maʼlumotlar boshqarmasiga yuboradi. Tezkor-maʼlumotlar boshqarmasi yetti ish kuni ichida natijalar haqida IIV MvaFRBBga axborot beradi.”. 4. 60-band quyidagi tahrirda bayon etilsin: “60. IIV hududiy boshqarmalarining MvaFRBvaB kelib tushgan hujjatlarni oʻn ish kuni ichida IIV hududiy boshqarmalari MMB va Tezkor-maʼlumotlar boshqarma (boʻlim)larining maʼlumotlar bazalari orqali tekshiradi hamda ularni IIV MvaFRBBga yuboradi.”. 5. 66-bandning toʻrtinchi xatboshisidagi “(axborot markazi, MMB va boshqalar)” degan soʻzlar “(Tezkor-maʼlumotlar boshqarma (boʻlim)lari, MMB va boshqalar)” degan soʻzlar bilan almashtirilsin.